open-index/open-wikipedia-markdown huggingface dataset:
ז'וניור צ'מאדו

**ז'וניור בפטיסט צ'מאדו** (בצרפתית ובאנגלית: **Junior Baptiste Tchamadeu**; נולד ב-22 בדצמבר 2003 בלונדון שבאנגליה) הוא כדורגלן אנגלי המשחק בעמדת המגן הימני בקבוצת סטוק סיטי מהפוטבול ליג צ'מפיונשיפ ובנבחרת קמרון.

## קריירת מועדונים
צ'מאדו גדל במחלקות הנוער של צ'רלטון את'לטיק וקולצ'סטר יונייטד. הוא ערך 82 הופעות ליגה במדי הקבוצה הבוגרת של קולצ'סטר יונייטד במסגרת הפוטבול ליג השנייה, בהן הבקיע ששה שערים.

ב-1 בספטמבר 2023 חתם צ'מאדו על חוזה לארבע שנים בסטוק סיטי מהפוטבול ליג צ'מפיונשיפ. ב-16 בספטמבר ערך את הופעת הבכורה שלו במועדון, בהפסד 1-0 לנוריץ' סיטי במסגרת המחזור השישי בליגה לעונת 2023/2024.

## קריירה בין-לאומית
ב-17 בנובמבר 2023 ערך צ'מאדו את הופעת הבכורה שלו בנבחרת קמרון, בניצחון 3-0 על נבחרת מאוריציוס במסגרת מוקדמות מונדיאל 2026.

נכלל בסגל נבחרת קמרון לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני קולצ'סטר יונייטד
קטגוריה:כדורגלני סטוק סיטי
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:אנגלים ממוצא קמרוני
קטגוריה:אנגלים שנולדו ב-2003
קטגוריה:קמרונים שנולדו ב-2003
אל-עקרבאניה

**אל-עקרבאניה** (בערבית: **العقربانية**) הוא כפר בנפת שכם, בשיפולים המזרחיים של רכס טמון, כחמישה ק"מ מדרום-מזרח לצומת תרצה, בכביש המוליך לצומת בקעות.

## מקור השם והכפר
השם הישן של המקום הוא "ח'ירבת אל-עקרבאניה" (خربة العقربانية), משום שהיה מושבן של כמה משפחות בלבד.

על פי זאב וילנאי, פירוש השם הוא יוצאי (כפר) עקרבה, השוכן כ-13 ק"מ דרומה.

האתר PalQura (אנציקלופדיה לכפרים הפלסטיניים) מצטט את א-דבאח (1991), ששם הכפר מתייחס לעקרבים הרבים שישנם באזור, וכי מוצאם של התושבים הוא מכפר קליל, סאלם וכן פליטים משנת 1948.

## היסטוריה
הכפר חדש יחסית. ככל הנראה הוקם בראשית המאה העשרים.

כשני ק"מ מדרום לכפר נמצאת חורבה בשם תל אל-פוח'אר (בערבית: تل الفخار. פירוש השם: תל הקדרות, או: תל הקדרים).

## אוכלוסייה

## אדמות ותשתיות
שטח הכפר אל-עקרבאניה הוא כ-13,574 דונם, לפי גבולות הרשויות המקומיות החדשות שהוגדרו על ידי משרד הפנים של הרשות הפלסטינית.

לאחר הסכמי אוסלו בשנת 1995 כ-13,299 דונם, שהם כ־98% משטח הכפר סווגו כשטח B (הרש"פ אחראית על העניינים אזרחיים וישראל אחראית לביטחון) ו-275 דונם, כ-2% מהשטח סווגו כשטח C (שבו לישראל יש אחריות מלאה על הביטחון והמנהל האזרחי). רוב אוכלוסיית אל-עקרבאניה מתגוררת בשטח B.

**מים**: תושבי אל-עקרבאניה מקבלים מים ממקורות פרטיים, הבעלים של הבארות בכפר, באמצעות רשת המים הציבורית שהוקמה בשנת 2009.

**חשמל**: בשנת 1994, אל-עקרבאניה חוברה לחברת החשמל הקטרית הישראלית.

## הערות שוליים

קטגוריה:הרשות הפלסטינית: יישובים
קטגוריה:נפת שכם
זאב ליפמן

**זאב ליפמן** (גרמנית: **Zeev Lipman**; 1920, גרמניה – 2011, ישראל) היה טיפוגרף, אמן וגרפיקאי ישראלי. מחלוצי העיצוב הטיפוגרפי בארץ ומעמודי התווך של מוסד הגרפיקה בתרבות הישראלית.

## ביוגרפיה
ליפמן נולד בארפורט בגרמניה ועלה לארץ ישראל כנער בשנת 1933, עם עליית הנאצים לשלטון.
הוא למד גרפיקה שימושית במחזור הראשון בבית הספר בצלאל החדש בירושלים. התגייס לצבא הבריטי בשנת 1942, בו שירת שלוש שנים.

לאחר שחרורו מהצבא הקים עם הגרפיקאי והמעצב גרד רוטשילד (יליד 1919, שאף הוא עלה ארצה מגרמניה כילד), שאותו הכיר ב"בצלאל" את סטודיו "סטודיו השלושה" בחיפה יחד עם חבר נוסף מהלימודים בשם שלמה זבדי. שותפות זו פורקה בשנת 1942.
בשנים שלאחר מכן הקים ליפמן את סטודיו רולי עם רושטילד כאשר ליפמן עסק בעיקר בעבודת הכתב והטיפוגרפיה ורוטשילד באיור. 
"שניהם  יצרו כנראה את ההגדה של פסח "חד חיילא" - הגדה ייחודית עבור חיילים יהודיים בריטים בארץ ישראל. 

הסטודיו יצר עשרות רבות של כרזות עבור צה"ל ועבור חברות שונות במשק הישראלי של שנות החמישים והשישים. מבין המפורסמות שבכרזות הייתה הכרזה של חברת "ארטיק", כרזת "חבל על כל טיפה", "הצנחנים קוראים לך, התנדב!" ועוד רבות. כן עיצבו השניים את הגרסה השנייה של מדליית עשור לחרות ישראל.
העבודות המסחריות שביצעו היו בין השאר סמל העיר אילת, מצפה רמון ורמת השרון, כרזות רבות לחברת דובק, גן החיות של תל אביב וארטיק.

ליפמן שהיה טיפוגרף בהכשרתו, עיצב בין השאר את הגופנים "רולית", "שרונה", "חן" ו"בזק". בשנת 1951 נכללו הגופנים בספר "כתב עברי אמנותי", שאותו חיברו עם ל"פ טובי. בספר זה נכללו דגימות גופני התקופה כחלק מהקליגרפיה העברית והוא מהווה עד היום את אחד מארכיוני הגופנים המשמעותיים ביותר.

הוא המשיך בעבודת העיצוב באופן ידני גם לאחר פטירתו של רוטשילד בשנת 1991 כאשר עיצב חותמות ל.
הלך לעולמו בשנת 2011.

## חיים אישיים
התגורר ברמת גן.

## קישורים חיצוניים
* רני ברזילי, סטודיו רולי בעקבות ראיון שערך עם זאב ליפמן, מרכז שנקר לתיעוד וחקר העיצוב בישראל, אוגוסט 2007
* 

## הערות שוליים

קטגוריה:גרפיקאים ישראלים
קטגוריה:ישראלים ילידי גרמניה
קטגוריה:בוגרי בית הספר בצלאל החדש לאומנות ולאמנות
קטגוריה:מתנדבי היישוב לצבא הבריטי
קטגוריה:מעצבי כרזות ישראלים
קטגוריה:פליטי רדיפות הנאצים
קטגוריה:מעצבי גופנים ישראלים
קטגוריה:ישראלים שנולדו ב-1920
קטגוריה:ישראלים שנפטרו ב-2011
קאבקו

**קאבקו** (בצרפתית: **Cabécou**) היא גבינת עיזים רכה שמגיעה מאזור מידי-פירנה בדרום צרפת.

## מאפיינים
יש לה קליפה דקה עם פסים ולאחר שבועיים גדל הקרום שלה לעובש כחול שמשנה את טעמה של הגבינה. זהו אחד המאכלים המפורסמים ביותר של אקוויטניה. אקוויטניה הוא אזור בתחתית (חלקה הדרומי) של צרפת. הצבע של גבינה זו הוא שמנת רגוע.  קאבקו היא גבינה העשויה בדרך כלל מחלב עיזים גולמי (לא מפוסטר) שמקורו באזורי המאסיף סנטרל (Massif Central) כגון Quercy, Rouergue, Haute-Auvergne, לימוזן ו-Périgord .

תקופת הצריכה הטובה ביותר של הגבינה נמשכת מאפריל עד אוגוסט.

שמה בא מהמילה האוקסיטנית cabra/craba שפירושה עז.

## ראו גם
* רשימה של גבינות מחלב עיזים

## קישורים חיצוניים

* Cabecou באתר Fromage.com
## הערות שוליים

קטגוריה:גבינות עיזים
קטגוריה:גבינות צרפתיות
גרביירה

**גרביירה** (ביוונית: **γραβιέρα**; באנגלית: **Graviera**) היא גבינה מיוון המיוצרת בחלקים שונים של יוון, שהעיקריים שבהם הן כרתים, לסבוס, נקסוס ואמפילוכיה. היא דומה לגרוייר, גבינה שווייצרית ששמה של ה"graviera" נגזר. הגרביירה המפורסמת ביותר היא Graviera Naxou כלומר מנקסוס.

## מאפיינים
הגרביירה היא הגבינה השנייה הכי פופולרית ביוון אחרי הפטה. היא מיוצרת בגלגלים, קליפתה הקשה מסומנת בדוגמת הצלבה האופיינית של הבד המנקז שלה. ישנם סוגים שונים של גרביירה המיוצרים ביוון. גרביירה מכרתים עשויה מחלב כבשים ומבשילה לפחות חמישה חודשים. היא מעט מתוקה, עם טעם נעים של קרמל שרוף. הגרביירה של נקסוס, לעומת זאת, עשויה ברובה מחלב פרה (80–100%).

ניתן לפרוס ולאכול את הגרביירה, לטגן כ-Saganaki (פרוסת גבינה מטוגנת) וגם לאכול כחטיף, לגרד ולהגיש על מנות פסטה, לאפות בתבשילים או להשתמש בסלטים (בקוביות או בשבבים). היא זמינה באופן נרחב מחוץ ליוון, שם ניתן לרכוש אותה בחנויות מכולת גדולות, בשווקים יווניים או אתניים, ובחנויות גבינות מיוחדות, כמו גם באינטרנט. ניתן להשתמש בגרוייר כתחליף, אבל גרביירה הוא מקומי.

## ראו גם
* רשימת גבינות

## הערות שוליים

קטגוריה:גבינות כבשים
קטגוריה:גבינות יווניות
הסמוראית כחולת העין

**הסמוראית כחולת העין** (באנגלית: **Blue Eye Samurai**) היא מיני סדרת פעולה מונפשת אמריקאית־צרפתית למבוגרים, שנוצרה על ידי הזוג הנשוי מייקל גרין  ואמבר נויזומי. שמונת פרקי העונה הראשונה הוזרמו ב-3 בנובמבר 2023 בשירות הסטרימינג נטפליקס. עונה שנייה של הסדרה צפויה בשנת 2026.

## תקציר העלילה
ביפן, במהלך תקופת אדו, סמוראית חצי־יפנית וחצי־לבנה, שנחשבת למפלצת במולדתה בשל מוצאה המעורב, מבקשת לנקום באביה ולחסל את הגברים הלבנים שנשארו במדינה באופן בלתי חוקי במהלך הסאקוקו, אז נסגרו שערי יפן לזרים.

## מדבבים
* מאיה ארסקין - מיזו
* ברנדה סונג - אקמי
* דארן בארנט - טאייגן
* קנת בראנה - אבייג'ה פאולר
* מאסי אוקה - רינגו
* ג'ורג' טאקיי - סקי
* רנדל פארק - הייג'י
* קארי־הירוייקי טאגטווה - יצרן החרבות
* מינג-נה ון - מאדאם קאג'י
* גידי ווטנבה - צ'יבא ועוד
* אמבר נויזומי - מספר דמויות משנה

## פרקים

## ביקורות
הסדרה התקבלה בקרב הקהל והמבקרים בצורה חיובית במיוחד; אתר הביקורות Rotten Tomatoes דיווח כי 100% מהמבקרים שסקר ו-96% מהמדרגים באתר נתנו לה ציון חיובי. אתר הביקורות Metacritic דירג אותה בציון 88 מתוך 100 במדד המבקרים בהתבסס על שש ביקורות שנסקרו. רבקה ניקולסון ב הבריטי, דירגה את הסדרה עם ארבעה כוכבים (מתוך חמישה) וכתבה כי "גם אם אתם לרוב לא חובבי אנימציה, ההרכב של הסמוראית כחולת העין צריך לגרום לכם לשנות את דעתכם...זהו בידור קולנועי חכם וכיף וזה כיף נורא".

בעברית, היללו המבקרים את הסדרה; ניב הדס, במדור 'עין עצלה' במוסף 'גלריה' של הארץ, שיבח את הסדרה וכתב כי "היא אחד הדברים הכי טובים שראיתי השנה, בנטפליקס ובכלל...לא רק העלילה של האפוס ההיסטורי, אלא גם אופן המסירה החכם, האלגנטי והווירטואוזי שלה. הפלאשבקים מנומקים ולא גחמתיים, הדיאלוגים והיחסים בין הדמויות נובעים מהאופי המובחן שלהן ולא משרתים באוטומטיות את הנרטיב, והטוויסטים אפקטיביים אך לא סנסציוניים-מלודרמטיים". עידו (ידו) ישעיהו בוואלה, כתב כי למרות ש"על פניו השלד העלילתי הוא כזה שכבר ראינו מספיק פעמים בעבר..הכסות ב"הסמוראית כחולת העין" נפלאה מהמסד ועד לטפחות, החל מהקונפליקטים הפנימיים בזהותה האתנית והמגדרית של הגיבורה, דרך הדמויות שמלוות אותה לסירוגין לאורך חייה, וכלה בזמן ובמקום ההתרחשות". לירון רודיק במגזין טיים אאוט, כתב ש"הסדרה הכי טובה כיום בנטפליקס...כל דמות בסיפור הזה עוברת תהליך שלם ומעניין" וכינה אותה "חגיגה מופתית לעיניים".

## פרסים ומועמדויות

## קישורים חיצוניים

*  (ארכיון)
* 

## הערות שוליים

קטגוריה:נטפליקס אנימציה
קטגוריה:נטפליקס: תוכניות וסדרות
קטגוריה:סדרות פעולה אמריקאיות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2023
פרנצ'סקו קמארדה

**פרנצ'סקו קמארדה** (באיטלקית: **Francesco Camarda**; נולד ב-10 במרץ 2008) הוא כדורגלן איטלקי המשחק בעמדת החלוץ בלצ'ה מהסרייה א' בהשאלה ממילאן.

## ראשית חייו
קמארדה נולד במילאנו, איטליה. הוא החל לשחק כדורגל בילדותו, והתעניין גם בקיקבוקס.

## קריירת נוער
קמארדה החל את קריירה המשחק שלו באפורזה, בית ספר לכדורגל במילאנו. במהלך תקופתו באפורזה התאמן מדי פעם באקדמיה של מילאן המקצועית, וב-2015, בגיל שבע ולאחר שנה אחת באפורזה, הצטרף למחלקת הנוער של המועדון. באימון הראשון במילאן הוצב כמגן, אך לאחר שכדרר וכבש הועבר לשחק כחלוץ.

בתקופתו באקדמיה של מילאן הוא ביסס את עצמו ככובש שערים פורה. למשל, בטורניר עד גיל תשע ב, אוסטריה, הוא הוחלף לאחר שנפצע כשקבוצתו בפיגור 0–2 מול באיירן מינכן. הוא ביקש ממאמנו לחזור למפגש, ורשם צמד ובישול בניצחון 2–3. בעונת 2021/2022 כבש 22 שערים ב-24 משחקים, וזכה עם מילאן באליפות איטליה עד גיל 15 לאחר שכבש את שער הניצחון בגמר מול פיורנטינה.

יכולות כיבוש השערים שלו הפנתה אליו את תשומת הלב התקשורת הבין-לאומית, לאחר שכבש 485 שערים ב-89 משחקים בלבד, ממוצע של 5.45 שערים למשחק. הוא החל להתאמן בקבוצה עד גיל 14 של מילאן, וגם כבש במדיה צמד במשחק ידידות נגד סולביאטזה מהליגה החמישית.

ב-19 בספטמבר 2023 ערך את הופעת הבכורה שלו בליגת האלופות לנוער, וכבש צמד בניצחון 0–4 על ניוקאסל יונייטד. בגיל 15 שנים ו-193 הוא הפך לכובש השני הכי צעיר בהיסטוריה של המפעל, ולאיטלקי הצעיר ביותר שעושה זאת. ב-7 בנובמבר הוא כבש שער נוסף, בבעיטת מספריים, בניצחון 2–3 על פריז סן-ז'רמן.

## קריירת מועדונים
ב-24 בנובמבר 2023 הודיע מאמן מילאן, סטפאנו פיולי, שקמראדה ייכלל בסגל הקבוצה למשחק מול פיורנטינה במסגרת המחזור ה-13 בעונת 2023/2024 בסרייה א'. למחרת הוא נכנס בדקה ה-83 כשהחליף את לוקה יוביץ' בניצחון 0–1, ובגיל 15 ו-256 ימים הפך לשחקן הצעיר ביותר בהיסטוריה של הסרייה א'.

ב-7 ביולי 2025 הושאל קמארדה ללצ'ה.

## קריירה בנבחרת
קמארדה ייצג את איטליה בנבחרות הצעירות. עם הנבחרת עד גיל 17 זכה באליפות אירופה ב-2024 ונבחר כשחקן המצטיין של הטורניר. מ-2024 נכלל גם בסגל נבחרת איטליה עד גיל 19 והשתתף באליפות אירופה עד גיל 19 של אותה שנה, בה כבש שני שערים.

## תארים
### קבוצתיים
; מילאן
* הסופר קאפ האיטלקי: 2024
; נבחרת איטליה עד גיל 17
* אליפות אירופה בכדורגל עד גיל 17: 2024

### אישיים
* השחקן המצטיין של אליפות אירופה בכדורגל עד גיל 17: 2024
* נבחרת המצטיינים של אליפות אירופה בכדורגל עד גיל 17: 2024

## קישורים חיצוניים

## הערות שוליים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:מילאנו: כדורגלנים
קטגוריה:כדורגלני מילאן
קטגוריה:כדורגלני לצ'ה
קטגוריה:איטלקים שנולדו ב-2008
מנשוק ממטובה

**מנשוק ממטובה** (בקזחית: **Мәншүк Жиенғалиқызы Мәметова**; ברוסית: **Маншук Жиенгалиевна Маметова**; 23 באוקטובר 1922 – 15 באוקטובר 1943) הייתה אשת צבא סובייטית ממוצא קזחי, שלחמה במלחמת העולם השנייה ונפלה בקרב. היא האישה הקזחית הראשונה שעוטרה בעיטור גיבור ברית המועצות, ודמות נערצת בקזחסטן ובברית המועצות.

## ביוגרפיה
מנשוק ממטובה, בתו של סנדלר, גדלה בעיר אלמטי. היא גדלה בבית דודתה ודודה, שהוריה מסרו להם אותה משום שהיו חשוכי ילדים. בימי הטיהורים הגדולים נעצר דודה. לאחר סיום לימודיה בבית הספר התיכון היא החלה ללמוד סיעוד ובמקביל עבדה כפקידה במועצת הקומיסרים של קזחסטן הסובייטית.

### במלחמת העולם השנייה
לאחר הפלישה הגרמנית לברית המועצות ביקשה ממטובה להתגייס לשירות צבאי, אך נדחתה. היא לא הרפתה ובספטמבר 1942 גויסה ושירתה תחילה כפקידה ואחר כך כאחות בבית חולים שדה. במקביל התאמנה בהפעלת מקלע מסוג מקסים. לאחר שמפקדה התרשם מכישורי הירייה שלה הוא קידם אותה בדרגה והתיר לה להצטרף לבריגדת הרובאים ה-100, שרוב אנשיה היו קזחים. היא זכתה בהערכת חבריה ליחידה לאחר טבילת אש, שבה הניחה לגרמנים להתקרב לעמדתה בטרם פתחה באש עליהם ממקלעה.

באוקטובר 1943, לאחר שהכוחות הסובייטים שחררו את העיר נוול, כ-480 קילומטר ממערב למוסקבה, פתחו הגרמנים בהתקפת נגד. יחידתה של ממטובה, שהשתייכה לדיוויזיית המשמר ה-21 מארמיית ההלם ה-3, עמדה בנתיב ההתקפה. ב-15 באוקטובר הגנו שלושה צוותי מקלע וביניהם ממטובה על גבעה חשובה. הם הותקפו באש גרמנית כבדה וגלים של תוקפים פנו לעברם. ממטובה נפצעה בראשה ואיבדה את הכרתה, אך התאוששה והמשיכה לירות. היא לא נענתה להפצרות לסגת מהעמדה והשיבה שאם תיסוג יהרגו הגרמנים את כולם. האש הגרמנית הכבדה פגעה בכל שאר אנשי צוות המקלע, אך היא דילגה אתו לעמדה אחרת והוסיפה להמטיר אש על הגרמנים התוקפים. לבסוף היא נפצעה פצעי מוות, אך לחמה עד מותה. על פי הערכה היא פגעה בקרב האחרון שלה ב-70 גרמנים. גופתה נמצאה בהמשך על ידי החיילים הסובייטים והיא נקברה בנוול.

בעקבות עדות חבריה לקרב על גבורתה של ממטובה החליט הסובייט העליון של ברית המועצות ב-1 במרץ 1944 לעטר אותה בעיטור גיבורת ברית המועצות.

## הנצחה
פסל לכבודה של ממטובה הוקם בעיר אורל שבארצה. ב-2015 הוא הוסב להנציח שתי גיבורות קזחיות נוספות. מוזיאון הוקם על שמה ושירים חוברו אודותיה. ב-1969 הופק סרט קולנוע על חייה. בנוסף נקראו על שמה רחובות ובתי ספר בקזחסטן וברוסיה, ומכללה למדעי הרוח נקראה על שמה. דמותה הופיעה גם על גבי בולים ומעטפות.


תמונה:Manshuk Mametova stamp.jpg|בול משנת 1995 עם דיוקנה של ממטובה
תמונה:2015 Kazakhstan victory stamps Manshuk Mametova.jpg|בול משנת 2015 עם דיוקנה של ממטובה
תמונה:Художественные маркированные конверты 1980 года. Маметова Маншук Жиенгалиевна.jpg|מעטפת דואר הנושאת את דיוקנה של ממטובה


## קישורים חיצוניים

* דף אינטרנט אודות ממטובה
* תמונת מצבתה של ממטובה בעיר נוול

קטגוריה:קזחים
קטגוריה:אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:חיילות רוסיות וסובייטיות
קטגוריה:נשים שהונצחו על בולים
קטגוריה:קזחיות שנולדו במאה ה-20
קטגוריה:סובייטים שנולדו ב-1922
קטגוריה:סובייטים שנפטרו ב-1943
משלחת מס' 49 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 49** (באנגלית: **Expedition 49**) הייתה משלחת לתחנת החלל הבין-לאומית שפעלה מ-6 בספטמבר 2016 ועד ל-30 באוקטובר 2016. מפקד המשלחת היה אנטולי איוואנישין מרוסיה. המשלחת פעלה במשך 53 ימים.

במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
## הרכב המשלחת

## פעילות המשלחת
פעילות המשלחת החלה ב-6 בספטמבר 2016 עם עזיבת חללית סויוז TMA-20M בה היה חלק של משלחת מס' 48. באותה עת בתחנת החלל נותרו 3 אנשי צוות.

נמשך טיפול בפינוי אספקה מחללית פרוגרס MS-03. החללית התחברה למודול "פירס" ב-19 ביולי עם 2,405 ק"ג אספקה. החללית התנתקה מתחנת החלל בינואר 2017.

ב-14 בספטמבר החל שחרור יתר לווייני 'Flock 2e (השחרור התחיל ב-17 במאי על ידי משלחת מס' 47 לתחנת החלל הבין-לאומית).

ב-21 באוקטובר למודול "פואיסק" התחברה חללית "סויוז MS-02" וצוות המשלחת גדל ל-6 אנשים.

ב-23 באוקטובר בעזרת זרוע רובוטי קנדארם2 צוות לכד חללית אספקה מדגם Cygnus CRS-5. בהמשך חללית אספקה חוברה למודול "יוניטי" של תחנת החלל וצוות החל בפירוק הציוד בהיקף של כ-2,342 ק"ג. החללית שוחררה מתחנת החלל ב-21 בנובמבר על ידי משלחת מס' 50 לתחנת החלל הבין-לאומית.

חברי המשלחת ביצעו מספר רב של ניסויים מדעים בתחומים שונים.

ב-30 באוקטובר איוואנישין, רובינס ואונישי נכנסו לחללית "סויוז MS-01" וחזרו לכדור הארץ. אחריות על תחנת החלל הבין-לאומית עברה למשלחת מס' 50 לתחנת החלל הבין-לאומית.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 49 בתחנת החלל הבין-לאומית
* תיאור פעילות של הצוות הרוסי בתחנת החלל
* נתונים על משימה של חללית אספקה פרוגרס MS-03
* משימה של Cygnus CRS-5

קטגוריה:תחנת החלל הבין-לאומית
סן-אנדרה (גבינה)

**סן-אנדרה** (בצרפתית: **Saint-André**) הוא מותג של גבינת חלב פרה משולשת צרפתית. (גבינת שמנת משולשת או גבינת קרם פרומאז' משולשת היא גבינה המכילה יותר מ-75% שומן בחומר היבש שלה, כלומר, כ-40% שומן בכל נפח הגבינה, בשפה הצרפתית: triple crème).

## מאפיינים
סן-אנדרה היא גבינה רכה בתוכה, עם ציפוי לבן אבקתי של עובש מבחוץ. הגבינה מיוצרת בצורת גליל של 200 גרם, בקוטר 6 ס"מ ובגובה 5 ס"מ. הגבינה פותחה ויוצרה במקור על ידי מפעל הגבינות Soulié התעשייתי ב־Villefranche-de-Rouergue, במחוז אוורון. היא מיוצרת כעת ב-Vire, במחוז קלבדוס. יש לה מרקם חמאתי רך, קליפה אכילה חריפה, וטעמה כמו הגרסה האינטנסיבית של גבינת הברי.

## ייצור וצריכה
השמנת מתווספת לגבינה במהלך הייצור. תהליך ההבשלה נמשך כ-30 יום. תכולת השומן של סן אנדרה היא כל כך גבוהה (כ-75%) שהיא יכולה לגרום לטעם להתקבל כטעם של יין לבן חמוץ ומתכתי; היצרן ממליץ לצרוך את הגבינה בצירוף קרום של באגט ובירה קלה או פשוט פרוסת אגס. יינות שרדונה מיושנים בחביות עץ אלון, אשר נוטים להיות נמוכי חומציות יכולים אף הם להשלים את צריכת הסן-אנדרה.

בספטמבר 2016 חידש המותג את הלוגו והאריזה של הגבינה, כדי לאמץ עיצוב מודרני יותר בשיתוף עם Favoreat design, סוכנות לעיצוב גרפי בברוקלין. הלוגו החדש אויר ביד על ידי הוגו שבאלייה.

## קישורים חיצוניים

## הערות שוליים

קטגוריה:גבינות צרפתיות
נאחז באוויר

"**נאחז באוויר**" הוא שיר של גידי גוב, אשר כתבה חנה גולדברג, הלחין עובד אפרת, ועיבד אלון אולארצ'יק. השיר נכלל באלבומו של גוב "אין עוד יום".

## רקע
השיר נכתב על ידי חנה גולדברג בעקבות מערכת יחסים שהייתה לה עם גבר, שתחילה גרמה לה לאושר, אך עם הזמן חשה בה ברע והתגלתה כאהבה שלא בריאה לה, ובעקבות כך, החליטה גולדברג להיפרד ממנו.

## מיקומי שיא

## קישורים חיצוניים

## הערות שוליים

קטגוריה:שירי גידי גוב
קטגוריה:שירים בעברית
קטגוריה:שירים שנכתבו על ידי חנה גולדברג
קטגוריה:שירים שהולחנו על ידי עובד אפרת
קטגוריה:שירים שהופקו על ידי אלון אולארצ'יק
קטגוריה:שירי רוק בעברית
קטגוריה:סינגלים בהוצאת הד ארצי
עדו קמינר

**עדו קמינר** (נולד ב-1986) הוא פיזיקאי ומהנדס חשמל, פרופסור מן המניין בפקולטה להנדסת חשמל בטכניון וחבר האקדמיה הצעירה הישראלית. קמינר חוקר את יסודות מכניקת הקוונטים, הפוטוניקה, האופטיקה הקוונטית, ומיקרוסקופיה אלקטרונית.

## קריירה
קמינר השלים את כל לימודיו האקדמיים בטכניון, את חלקם עשה עוד בעת שירותו הצבאי ביחידה 8200. כתלמיד בתוכנית המצטיינים בטכניון ובתוכנית פסגות הוא סיים תואר ראשון כפול בהנדסת חשמל ובפיזיקה בהצטיינות יתרה. הוא למד תואר שני ודוקטורט בפיזיקה בהנחיית פרופסור מחקר מוטי שגב. בעבודת הדוקטורט גילה מחלקות חדשות של קרניים מאיצות באופטיקה. על מחקר זה זכה בשנת 2012 בפרס האגודה הישראלית לפיזיקה ובשנת 2014 בפרס האגודה האמריקאית לפיזיקה (APS) לעבודת דוקטורט מצטיינת בתחום פיזיקת לייזרים.
לאחר לימודיו השלים פוסט-דוקטורט ב-MIT במלגת רוטשילד ומלגת מארי קירי מטעם הנציבות האירופית.

בשנת 2018 הצטרף לסגל הפקולטה להנדסת חשמל ומחשבים בטכניון, והקים במוסד את מעבדת AdQuanta. קמינר הוא חבר במכון לננוטכנולוגיה ע”ש ראסל ברי (RBNI), במרכז הקוונטום ע”ש הלן דילר, ובמכון למצב מוצק.
בשנת 2021 פרסמה קבוצת סטודנטים בהנחייתו של קמינר מאמר על תוכנה שפתחו, לגילוי נוסחאות מתמטיות ואותה כינו מכונת רמנוג'אן, על שם המתמטיקאי סריניוואסה רמנוג'אן. קבוצת המחקר השיקה אתר על מנת להגדיל את מעורבותו של הציבור בקידום מחקר מתמטי..

קמינר פרסם מאמרים בירחונים המדעיים המובילים בעולם, בהם Nature ו-Science וזכה בפרסים ובהוקרה על עבודתו.

שני הוריו וסבו של קמינר הם בוגרי הטכניון.

## פרסים והוקרה

* בשנת 2020 נכלל ברשימת "40/40 הצעירים המבטיחים" של מגזין דה-מרקר.

* בשנת 2021 זכה בפרס קריל.
* בשנת 2021 זכה בפרס בלווטניק למדענים צעירים.

* בשנת 2022 זכה בפרס Schmidt Polymath Award בסך 2.5 מיליון דולר, מקרן אותה יסד אריק שמידט.

* בשנת 2022 הוענקה לו מדליית אדולף לומב המוענקת למדען צעיר אשר תרם תרומה ראויה לציון בתחום האופטיקה.

* בנובמבר 2023 זכה קמינר במענק ERC Consolidator מטעם הנציבות האירופית בסך 2 מיליון אירו. המענק תומך בחוקרים נבחרים המעלים רעיונות מחקריים חלוציים ופורצי דרך.

* בנובמבר 2023 זכה קמינר בפרס לם (ע"ש סטניסלב לם) המוענק מדי שנה לחוקר צעיר בודד שלעבודתו היצירתית במדע או בהנדסה יש פוטנציאל להשפעה חיובית על עתיד הציוויליזציה. לדעת ועדת הפרס, מחקרו של קמינר הביא לשינוי פרדיגמה בהבנת הקרינה של אלקטרון חופשי.
* בינואר 2026 זכה במענק מחקר הוכחת היתכנות (ERC-POC) של מועצת המחקר האירופית לפיתוח Stork - רכיב חדשני המשפר את ביצועיהם של מיקרוסקופים אלקטרוניים מסוג TEM.

## קישורים חיצוניים
* מעבדת AdQuanta בטכניון
* 

* 

## הערות שוליים

קטגוריה:פיזיקאים ישראלים
קטגוריה:מהנדסי חשמל ישראלים
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:זוכי פרס קריל
קטגוריה:חברי האקדמיה הצעירה הישראלית
קטגוריה:סגל הטכניון: הנדסת חשמל
קטגוריה:חיילי יחידה 8200
קטגוריה:ישראלים שנולדו ב-1986
סטראקינו

**סטראקינו** (באיטלקית: **Stracchino**), ידועה גם בשם קרשנצה (Stracchino di Crescenza), היא סוג של גבינה איטלקית מחלב פרה, האופיינית למחוזות לומברדיה, פיימונטה, ונטו וליגוריה.

## מאפיינים
היא נצרכת צעירה מאוד, אין לה קליפה ומרקמה רך מאוד, קרמי ובדרך כלל טעם מתון ועדין. הגבינה מרובעת בצורתה בדרך כלל. שמה של הגבינה נובע משם התואר הלומברדי strach, שפירושה "עייף". אומרים שחלב שמייצרות פרות עייפות שיורדות משטחי המרעה האלפיניים בסתיו עשיר יותר בשומנים וחומצי יותר. תכונות אלו התגלו, על פי האגדה, בחלב של פרות שהועברו בעונתיות, במעלה ובמורד האלפים, לשטחי מרעה שונים. החלב של פרות כאלה נותן לגבינה את הטעמים האופייניים לה.

## צריכה ושימוש
סטראקינו נצרכת בדרך כלל בפני עצמה, אך גם כמילוי לסוגים מסוימים של לחם. ביישוב רקו, בריביירה הליגורית ממזרח לג'נובה, "פוקאצ'ה קול פורמאג'יו" ("פוקאצ'ה עם גבינה") או "פוקאצ'ה די רקו" ממולאים בדרך כלל בקרשנצה, בעוד שבאזור רומאניה ובחלקים של כמה אזורים סמוכים (למשל צפון מארקה, אומבריה ומזרח טוסקנה) היא מילוי נפוץ לקשיונה (cascione) שעשוי מפיאדינה, לחם שטוח ודק.

מומלץ להגיש סטרקינו עם פירות טריים או נקניקים ולשדך לכוס יין לבן פירותי. ניתן להשתמש בגבינה גם על פיצה, לשלב עם פסטה, או כתוספת לפולנטה חמימה.

באזור לאנגה מיוצרת גבינה רוביולה ששייכת לאותה משפחת גבינות.

## קישורים חיצוניים

## הערות שוליים

קטגוריה:גבינות איטלקיות
קטגוריה:גבינות רכות
רובי נגד הזרם

**רובי נגד הזרם** (באנגלית: **Ruby Gillman, Teenage Kraken**, בתרגום חופשי: **רובי גילמן, קראקן מתבגרת**) הוא סרט קולנוע קומי אמריקאי בהנפשה ממוחשבת שהופק על ידי דרימוורקס הנפשה. הסרט יצא לאקרנים ב-30 ביוני 2023.

## תקציר העלילה
רובי גילמן היא תלמידת תיכון ביישנית אשר מנסה להשתלב בתיכון "אושנסייד" אולם אמה המגנת יתר שלה אוסרת עליה להיכנס לחוף הים, אולם כאשר היא הצילה את חברה הטוב קונור מטביעה, היא מגלה שהיא בת לשושלת של מלכות קראקן לוחמות אשר נשבעו להגן על האוקיינוסים מפני בתולות הים המרושעות ושהיא נועדת לרשת את כתרה שסבתה המלכה הלוחמת של שבעת הימים. אולם נערה חדשה בתיכון בשם צ'לסי ואן דר זי אשר נהיות בסטיז אבל מתגלה שלצ׳לסי יש סוד אפל

## דמויות ומדבבים
*לאנה קונדור - רובי גילמן, ילדהמתבגרת בת 15 אשר לומדת בתיכון אושנהייד 
*טוני קולט - אגתה גילמן, אמה המגוננתל של רובי.
*אנני מרפי - תלמידת תיכון בשם צ'לסי ואן דר זי באושנסייד.
*קולמן דומינגו - ארתור גילמן, אביה התומך של רובי.
*בלו צ'פמן - סם גילמן, אחיה הקטן האנרגטי והנאמן של רובי, לומד בכיתה ב'.
*ג'יין פונדה - סבתוש, המלכה הלוחמת של שבעת הימים וסבתם האמהית של רובי וסם.
*סם ריצ'רדסון - בריל, הדוד הטיפש ואבהי של רובי וסם.
*ויל פורטה - קפטן גורדון לייטהאוס, מלח מטורף וזקן אשר עובד באושנסייד בתור מדריך טיולים.
*ג'בוקי יאנג-וייט - קונור, סקייטר ומושא אהבתה של רובי.
*ליזה קושי - מרגוט, נערה דרמטית וחברה טובה של רובי.
*אדוארדו פרנקו - טרווין, גיימר וחבר טוב של רובי.
*ראמונה יאנג - בליס, נערה גותית וחברה טובה של רובי.

### מדבבים בעברית
*ענאל שדה - רובי גילמן
*שרון שחל - אגתה גילמן
*אלונה אלכסנדר - צ'לסי ואן דר זי
*יובל בינדר - בריל / מנהל / דמויות שונות
*ירמי רייך - ארתור גילמן
*איתמר פוקס - סם גילמן
*הילה סורג'ון פישר - סבתוש
*ברק ברויטמן - קונור
*נעמה שטרית - מרגו
*עדן תיתון - בליס
*עמית יוסוביץ' - טרווין
*צביקה פורמן - קפטן גורדון לייטהאוס

## פרסים ומועמדויות

## קישורים חיצוניים

* 

* 
## הערות שוליים

קטגוריה:סרטים אמריקאיים משנת 2023
קטגוריה:סרטי הרפתקאות
קטגוריה:סרטי הנפשה אמריקאיים
קטגוריה:דרימוורקס הנפשה: סרטים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי אולפני יוניברסל
קטגוריה:סרטי אנימציה ממוחשבת
קטגוריה:סרטי אנימציה של אולפני יוניברסל
קטגוריה:סרטי מפלצות
קטגוריה:סרטי גיבורי-על
קטגוריה:סרטי התבגרות
קטגוריה:סרטים על נשף הסיום
קטגוריה:סרטי נעורים אמריקאיים
קטגוריה:סרטי אנימציה על ידידות
בוטונד באלוג

**בוטונד באלוג** (בהונגרית: **Botond Balogh**; נולד ב-6 ביוני 2002 בשופרון שבהונגריה) הוא כדורגלן הונגרי המשחק בעמדת הבלם בקבוצת פארמה מהסרייה א' ובנבחרת הונגריה.

## קריירת מועדונים
באלוג גדל במחלקות הנוער של שופרון SC, מ.ט.ק. בודפשט ופארמה. ב-28 באוקטובר 2020 ערך את הופעת הבכורה שלו בקבוצה הבוגרת של פארמה, בניצחון 3-1 על פסקארה במסגרת הסיבוב השלישי בקופה איטליה לעונת . ב-31 באוקטובר ערך את הופעת הבכורה שלו בסרייה א', בתיקו 2-2 נגד אינטר מילאנו במסגרת המחזור השישי לעונת 2020/2021.

## קריירה בינלאומית
ב-12 בנובמבר 2021 ערך באלוג את הופעת הבכורה שלו בנבחרת הונגריה, בניצחון 4-0 על נבחרת סן מרינו במסגרת מוקדמות מונדיאל 2022. נכלל בסגל נבחרת הונגריה ליורו 2024.

## קישורים חיצוניים

## הערות שוליים

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:כדורגלני פארמה
קטגוריה:כדורגלני נבחרת הונגריה
קטגוריה:כדורגלני יורו 2024
קטגוריה:הונגרים שנולדו ב-2002
מרקו פשאליץ'

**מרקו פשאליץ**' (בקרואטית: **Marco Pašalić**; נולד ב-14 בספטמבר 2000 בקרלסרוהה שבגרמניה) הוא כדורגלן קרואטי-גרמני המשחק בעמדת הקיצוני ימני באורלנדו סיטי מליגת ה-MLS ובנבחרת קרואטיה בכדורגל.

## קריירת מועדונים
פשאליץ' גדל במחלקות הנוער של הופנהיים, קרלסרוהה ושטוטגרט. בין השנים 2020–2021 שיחק בקבוצת המילואים של שטוטגרט. ב-1 ביולי 2021 חתם פשאליץ' בבורוסיה דורטמונד והחל לשחק בקבוצת מילואים של המועדון. ב-17 באוגוסט ערך את הופעת הבכורה שלו בקבוצה הראשונה של המועדון, בהפסד 1–2 לבאיירן מינכן במסגרת הסופר קאפ הגרמני. ב-8 בנובמבר 2022 ערך את הופעתו היחידה בבונדסליגה, בהפסד 0–2 לוולפסבורג במסגרת המחזור ה-14 של עונת .

ב-1 ביולי 2023 חתם פשאליץ' ברייקה מליגת העל הקרואטית.

ב-5 בפברואר 2025 חתם באורלנדו סיטי מה-MLS.

## קריירה בינלאומית
ב-18 בנובמבר 2023 ערך פשאליץ' את הופעת הבכורה שלו בנבחרת קרואטיה בכדורגל, בניצחון 2–0 על  במסגרת מוקדמות יורו 2024.

נכלל בסגל נבחרת קרואטיה לטורניר יורו 2024, ובמסגרת משחקי ההכנה ליורו כבש את שער הבכורה שלו במדי הנבחרת מול נבחרת צפון מקדוניה ב-3 ביוני 2024, פשאליץ' כבש את השער השלישי בדקה ה-79 במשחק שהסתיים בניצחון קרואטי 0–3.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני רייקה
קטגוריה:כדורגלני נבחרת קרואטיה
קטגוריה:כדורגלני יורו 2024
קטגוריה:כדורגלני אורלנדו סיטי
קטגוריה:קרואטים שנולדו ב-2000
קטגוריה:גרמנים שנולדו ב-2000
כגאנות ז'ואו-ז'אן

**כגאנות ז'ואו-ז'אן** או ז'ואן-ז'ואן  או ז'ואו -ז'אנג'י (בסינית:柔然; בכתב פיניין:**Róurán**) הייתה קונפדרציית שבטים שהוקמה על ידי שבטים שמוצאם "פרוטו-מונגולי" דונגהו.
השליטים שלהם השתמשו בתואר "כגן", אותו שאלו משבטי שיאנביי. הכגאנות שלהם התקיימה בין  שלהי המאה הרביעית  לאמצע המאה השישית. כמייסד נחשב ז'לון בשנת 402 היא התפשטה על שטח עצום מהרי  טיין שאן וקרשהר במערב  (כיום באזור האוטונומי שינגיאנג-אויגורי בסין) ועד להחומה הסינית הגדולה והרי החינגאן הגדולים במזרח. 
הכגאנות ג'אוג'ן התמוטטה עקבות מרד של שבטים טורקיים עתיקים (גקטורקים) . ניצחון זה בישר את עליית כוחם של השבטים הטורקיים העתיקים בהיסטוריה העולמית 

עם קריסת הכגאנות שלהם ייתכן כי שרידי ז'ואו-ז'אן הפכו במהלך הזמן לטטרים, בעוד שאחרים כנראה נדדו מערבה והפכו לאווארים (שנודעו ביוונית גם כ"וארחוניטס" - ואר-הונים או כפסאודו-אוורים).
האחרונים התיישבו במאה השישית במישור הפאנוני (כיום בהונגריה).
אווארים אלה נרדפו על ידי גקטורקים עד לגבולות האימפריה הביזנטית. בגקטורקים טענו בפני הביזנטים שאלו "אווארים מזויפים"  או "פסאודו-אווארים"  - עבדים או בני חסות שלהם  ודרשו את גירושם. 
בעוד שהקשר בין האווארים לז'ואו -ז'אן נשאר שנוי במחלוקת, מחקר גנטי של DNA  אישר את הקשר בין האליטה האווארית לתושבי ערבות מונגוליה. תאוריות אחרות מקשרים את מוצא האווארים אל עמים אחרים כמו ואר. 
לפי ההיסטוריון הרוסי **ניקולאי קראדין** התקיים אצל בני ז'ואו-ז'אן סוג של פאודליזם נוודי. 
לפי חוקרים אחרים הכגאנות שלהם התבססה  על "ניצול מרחוק של חברות חקלאיות". 
הז'ואו-ז'אן פיקחו על נתיבי המסחר ונהגו לפשוט על נאות מדבר ועל תחנות גבול כמו גאוצ'אנג. 
הם התנהלו בו זמנית כמו מדינה בדרך וכמו שבטי נוודים. הכגאנות היוותה חברה הייררכית-צבאית תוקפנית ביחס לשכניה. הם קנו לעצמם שם של "כנופיות  שודדי הערבות" שביצעו  פשיטות מאורגנות נגד תושבי צפון סין שסחטו אותם.

## היסטוריה
איחוד השבטים ז'ואו-ז'אן  או ז'ואן-ז'ואן הלך והתגבש במהלך המאה החמישית תחת מנהיג שהחל מ-שנת 402 נקרא "כגן"  "כגן" היה תואר ממקור טורקי עתיק או אולי מונגולי שהוענק לראשי שבטים גדולים ועצמאיים. 
 . מבחינה צבאית היוו בני ז'ואו-ז'אן איום על שכניהם בסין וערכו שם פשיטות רבות. 
הם נלחמו מעל מחצית מאה שנים נגד ממלכת ויי של בני שיינביי, במיוחד ביי-ויי (ויי הצפונית). ב-449 נהדפו הז'ואו-ז'אן  רחוק מגבולות הממלכה של בני שיינביי. בעקבות תבוסה זאת כוחם נחלש והם הפסיקו את מסעות הכיבוש שלהם.
במהלך המאה השישית שבטים שהיו בני חסותם מרדו בהם והתפלגו, דבר שהחליש עוד יותר את עוצמתם
בשנת 552 נמחצו  הז'ואו-ז'אן על ידי שבטים טורקיים מאלטאי והכגן אנאהואן נהרג. 
ב-555 כל השטחים שהוחזקו  על ידיהם נפלו לידי השבטים הטורקיים.

## קישורים חיצוניים

*Nikolai Kradin Rouran (Juan Juan) Khaganate in Encyclopedia of Empire, 2000
* 

## לקריאה נוספת
*N.A.Sidorova (red.pr) vol.III *Istoria Universală* (ed. E.M: Jukov), Editura Științifică București 1960 .תרגום מרוסית לרומנית  

## הערות שוליים

 
 

קטגוריה:מדינות לשעבר
קטגוריה:מונגוליה: היסטוריה
קטגוריה:סין: היסטוריה
קטגוריה:המאה ה-4
לאונטי קוטליאר

**לאונטי זכרוביץ' קוטליאר** (ברוסית: **Лео́нтий Заха́рович Котля́р**; 16 ביוני 1901 – 28 בדצמבר 1953) היה גנרל יהודי-סובייטי בחיל ההנדסה של הצבא האדום, גיבור ברית המועצות.

## ביוגרפיה
נולד בעיר טומסק שבסיביר במשפחה יהודית. לאחר סיום בית ספר תיכון, עבד כפועל בחברת הרכבות. ב-1920 התנדב לצבא האדום. נטל חלק בקרבות של המלחמה הפולנית-סובייטית. לאחר המלחמה למד בבית ספר לקציני חיל ההנדסה בפטרוגרד. לאחר סיום בית ספר שירת בתפקידי פיקוד ומטה שונים בחיל ההנדסה - מפקד מחלקה, קצין מבצעים גדודי, מפקד פלוגה. בשנים 1927–1930 למד באקדמיה צבאית של חיל ההנדסה במוסקבה. בסיום הלימודים נשאר באקדמיה, תחילה כמדריך ובהמשך כמרצה בכיר וראש פקולטה. בשנת 1937 עבר להיות ראש תחום הנדסה במשרד ההגנה. ב־1938 מונה לקצין הנדסה ראשי של המחוז הצבאי קייב. ביוני 1940 הועלה לדרגת גנרל מיור. במרץ 1941 מונה לראש אגף ההנדסה במטה הכללי, למעשה לקצין הנדסה ראשי של הצבא האדום.

לאחר פלישת גרמניה הנאצית לברית המועצות במבצע ברברוסה במלחמת העולם השנייה ניהל ופיקד על בניית קווי ההגנה, בין היתר תכנן הצבת מכשולים הנדסיים סביב מוסקבה. באפריל 1942 עבר לשרת בחזית הלחימה. פיקד על כוחות ההנדסה של חזית וורונז' ולאחר מכן של החזית הדרום-מערבית (מאוקטובר 1943 - החזית האוקראינית השלישית). לקח חלק ב:מערכה במרחב וורונז'-וורושילובגרד, מתקפת בלגורוד-חרקוב, קרב דנייפר, מבצע דנייפר-קרפטי, מבצע יאשי-קישינב, מבצע בלגרד, כיבוש בודפשט, מתקפת אגם בלטון וכיבוש וינה. על תפקודו בקרבות אלו הוענק לו ב־28 באפריל 1945 תואר גיבור ברית המועצות.

לאחר המלחמה חזר לנהל את האקדמיה הצבאית של חיל ההנדסה במוסקבה. נפטר בפתאומיות ב־28 בדצמבר 1953. נטמן בבית העלמין נובודוויצ'יה.

## עיטורים
לאונטי קוטליאר עוטר בעיטורים הבאים: תואר גיבור ברית המועצות, 4 עיטורי לנין, 4 עיטורי הדגל האדום, עיטור סובורוב מדרגה ראשונה, עיטור קוטוזוב מדרגה ראשונה, עיטור סובורוב מדרגה שנייה, עיטור בוגדן חמלניצקי מדרגה ראשונה כמו כן עוטר בעיטור אמריקאי לגיון ההצטיינות.

## קישורים חיצוניים
* ביוגרפיה באתר "גיבורי המדינה" (רוסית)
* ביוגרפיה באתר המוקדש ליהודים גיבורי ברית המועצות (רוסית)

קטגוריה:גנרלים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי עיטור בוגדן חמלניצקי
קטגוריה:סובייטים מעוטרי אות לגיון ההצטיינות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1901
קטגוריה:סובייטים שנפטרו ב-1953
בית הכנסת פול-י צ'ובי

**בית הכנסת פול-י צ'ובי** (בפרסית: **کنیسه پل چوبی ,**שפירושו בית הכנסת גשר העץ) נמצא בפינת הרחובות אנגלאב ופורוגי (Forughi) בשכונת פול צ'ובי בטהראן.

## היסטוריה
בית הכנסת נבנה בשנת 1905 על ידי יהודים שעברו משכונת עודלאג'אן לאזור כיכר ספאח. הקרקע נתרמה על ידי אחד מנדבני הקהילה.

לא רחוק מהמקום בו הוקם בית הכנסת היה קיים גשר עץ שנבנה במחצית השנייה של המאה ה-19 על ידי נאסר א-דין שאה קג'אר כדי לחבר בין העיר העתיקה לבין ארמון שבנה עבור נשותיו מחוץ לשערי העיר, על כן בית הכנסת כונה "בית הכנסת גשר העץ".

עם הגעת יהודים רבים מיזד, שירז, אספהאן, כאשאן והמדאן נוצר הצורך בהרחבת בית הכנסת. לשם כך נרכשה על ידי ועד הקהילה חלקת קרקע נוספת סמוכה לבית הכנסת הקיים.

## סגנון אדריכלי
בית הכנסת המקורי הורחב בתקופת מלחמת העולם השנייה בסגנון שמשלב אדריכלות איראנית מסורתית ואדריכלות אירופאית. זהו מבנה בנוי מלבנים ובו חלונות צרים וגבוהים מעוטרים בוויטרז'ים. עבודות הקרמיקה המעטרות את ההיכל נשארו ללא שינוי מאז הקמת בית הכנסת המקורי. מעל ההיכל קשת יפה מחופה באריחי קרמיקה עליהם פסוקים בעברית. על פי כתובת שנמצאת בצדו השמאלי של ההיכל עבודת הקרמיקה בוצעה בשנת 1925 על ידי אחים מאספהאן והכתובות בעוצבה על ידי אדם בשם דאוד סמוחי על פי תכנונו של הרב יוסף המדאני כהן.

כמו בתי כנסת אחרים שנבנו בתקופת שלטונה של שושלת פהלווי, זהו מבנה עצמאי, גבוה, בעל נוכחות סביבתית, דמוי בזיליקה, מאותר במגן דוד ובאריחי קרמיקה אך נעדר סממנים של אדריכלות יהודית.

בית הכנסת פול-י צ'ובי הוא אחד מבתי הכנסת הפעילים המשמשים את הקהילה היהודית בעיר.

## ראו גם
* בתי כנסת בטהראן

## קישורים חיצוניים
סיור וירטואלי בבית הכנסת פול-י צ'ובי

## הערות שוליים

פול-י צ'ובי
קטגוריה:יהדות איראן ופרס
אלכסיי אובצ'ינין

**אלכסיי אובצ'ינין** (ברוסית:**Алексей Николаевич Овчинин** , נולד ב-28 בספטמבר 1971 בריבינסק) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות והיה מפקד משלחת מס' 60 לתחנת החלל הבין-לאומית.

## קורות חיים
אלכסיי אובצ'ינין נולד בעיר ריבינסק שבמחוז ירוסלבל. בגיל 14 הוא התחיל להשתתף בפעילות של מועדון טיס עירוני וקביל הסמכה להטיס מטוס. בשנת 1988 הוא התחיל ללמוד בבית ספר לטייסי חיל אוויר וסיים את הלימודים בשנת 1990 עם הסמכה "מהנדס-טייס". הוא שירת ביחידות שונות של חיל האוויר הרוסי. בשנת 2003 הוא התחיל לשרת ליחידה של חיל האוויר ליד מרכז גגארין להכשרת קוסמונאוטים.

בשנים 2004–2006 אובצ'ינין למד באקדמיה של חיל האוויר.

בפברואר 2007 אובצ'ינין החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.

במרץ 2016 אובצ'ינין היה מהנדס טיסת של חללית סויוז TMA-20M שהביאה לתחנת החלל את חברי משלחת מס' 47 לתחנת החלל הבין-לאומית החדשים (טימותי קופרה היה מפקד המשלחת). לאחר סיום עבודת המשלחת אובצ'ינין עבר למשלחת מס' 48 לתחנת החלל הבין-לאומית בפיקוד של ג'פרי ויליאמס. הוא חזר לכדור הארץ לאחר 172 ימים בחלל.

במרץ 2018 אובצ'ינין היה מפקד טיסה סויוז MS-10 שהייתה צריכה להביא לתחנת החלל את חברי משלחת מס' 57 לתחנת החלל הבין-לאומית החדשים. בשנייה ה-165 של הטיסה התרחשה תקלה במשגר והופעלה מערכת חילוץ אוטומטית. לאחר שחללית הגיע לגובה של 93 ק"מ אובצ'ינין דיווח על מצב חוסר כבידה. החללית התנתקה מהמשגר ונחתה בשלום.

במרץ 2019 אובצ'ינין היה מפקד טיסה סויוז MS-12 שהביאה לתחנת החלל את חברי משלחת מס' 59 לתחנת החלל הבין-לאומית החדשים (אולג קונוננקו היה מפקד המשלחת). לאחר סיום עבודת המשלחת אובצ'ינין עבר למשלחת מס' 60 לתחנת החלל הבין-לאומית והיה מפקד המשלחת. במהלך שהות בחלל הוא ביצע פעילות חוץ רכבית באורך של כ-6 שעות. הוא חזר לכדור הארץ לאחר 202 ימים בחלל.

אובצ'ינין טס לחלל בחללית סויוז MS-26 בספטמבר 2024 כמפקד החללית. החללית הביאה לתחנת החלל את חברי משלחת מס' 71 לתחנת החלל הבין-לאומית החדשים (אולג קונוננקו היה מפקדת המשלחת). לאחר סיום עבודת המשלחת אובצ'ינין עבר למשלחת מס' 72 לתחנת החלל הבין-לאומית (סוניטה ויליאמס הייתה מפקדת המשלחת) הוא היה מפקד המשלחת לאחר עזיבתה. במהלך שהות בחלל הוא ביצע פעילות חוץ רכבית באורך של כ-7 שעות. הוא חזר לכדור הארץ לאחר 202 ימים בחלל.

אובצ'ינין ומשפחתו מתגוררים בעיר הכוכבים.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי

קטגוריה:הלכי חלל רוסים
קטגוריה:מעוטרי גיבור הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1971
סויוז MS-02

**סויוז MS-02** (ברוסית:**Союз МС-02**) היא חללית סויוז ששוגרה לחלל ב-19 באוקטובר 2016 מקוסמודרום בייקונור ונחתה ב-10 באפריל 2017. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 49 לתחנת החלל הבין-לאומית.

זו הייתה הטיסה שנייה של חללית "סויוז" מדגם "MS".
## הצוות
*  סרגיי ריז'יקוב - מפקד
*  שיין קימברו - מהנדס טיסה
*  אנדריי בוריסנקו - מהנדס טיסה

### צוות גיבוי
*  אלכסנדר מיסורקין - מפקד
*  ניקולאי טיכונוב - מהנדס טיסה
*  ונדה חיי - מהנדס טיסה

## תיאור המשימה
החללית הייתה מתוכננת לשיגור ב-23 בספטמבר. עקב בעיות טכניות השיגור נדחה לאוקטובר.

חללית "סויוז MS-02" שוגרה ב-19 באוקטובר 2016 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית ב-21 באוקטובר ללא בעיות. באותה עת בתחנת החלל שהתה משלחת מס' 49 בפיקוד אנטולי איוואנישין.

צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 50.

"סויוז MS-02" נשארה מחוברת לתחנת החלל כחללית חירום.

ב-10 באפריל 2017 החללית התנתקה מתחנת החלל וחזרה לכדור הארץ עם אותו צוות שהיה בהמראה. במהלך הנחיתה התרחשה תקלה טכנית ולחץ אוויר בתא הנחיתה ירד. מערכות אוטומטיות טיפלו בירידת לחץ ונפתחו פתחים שקישרו את התא עם האטמוספירה.

עם ניתוק החללית מתחנת החלל החלה לפעול משלחת מס' 50 לתחנת החלל הבין-לאומית.

## קישורים חיצוניים

* מידע על הטיסה
* תיאור המשימה

קטגוריה:תוכנית סויוז
קטגוריה:2016 ברוסיה
קטגוריה:2017 ברוסיה
צ'אנגג'נג 7

**צָ'אנְגְגֶ'נְג 7** או **צעדה ארוכה 7** (בסינית: **长征五号**, בפיניין: **Chángzhēngwǔ**, "צעדה ארוכה" על שם מצעדו המפורסם של מאו דזה-דונג, בקיצור CZ-7, באנגלית: **Long March 7**) הוא משגר לוויינים בינוני ממשפחת צ'אנגג'נג שפותח על ידי תאגיד הטכנולוגיה בתחום החלל של סין בשיתוף פעולה עם אקדמיה למדע החלל של שנחאי. השיגור הראשון בוצע בשנת 2016 כמשגר דו-שלבי. בשנת 2020 בוצע שיגור ראשון של דגם 7A במתכונת 3 שלבים.

הפיתוח התחיל בשנת 2008 במטרה לשנות לדק של משגר "צעדה ארוכה 2F/H". תוך כדי התכנון התברר שנדרשים התאמות טכנולוגיות רבות. בהתאם לכך בשנת 2010 הוחלט על פיתוח דגם חדש "צָ'אנְגְגֶ'נְג 7".

המשגר כולל 3 שלבים. השלב הראשון זהה למשגר צ'אנגג'נג 5. בשלב השני הותקנו 4 מדחף בודד YF-115 (כמו ב-צ'אנגג'נג 6 שבו הותקן מדחף מאותו דגם).

השיגור הראשון בוצע המתכונת דו-שלבית. בשנת 2020 בוצע שיגור ראשון של דגם 7A בו התווסף השלב השלישי. בהמשך בוצעו שיגורים נוספים כאשר מתכונת המשגר תאמה את יעדי המשימה.

לשיגורים הותאם כן שיגור LC-201 במרכז שיגור הלוויינים ונצ'אנג. למעט שיגור בודד בשנת 2020 כולם הסתיימו בהצלחה.
## קישורים חיצוניים

* תיאור המשגר
* רשימת שיגורים

## הערות שוליים

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
סבינה גדצקי

**סבינה גדצקי** (באנגלית: **Sabina Gadecki,** נולדה ב-28 בספטמבר 1983) היא שחקנית ודוגמנית אמריקאית.

## ראשית חייה
היא נולדה ב-28 בספטמבר 1983 בבוסטון, מסצ'וסטס, להורים ממוצא פולני, אירנה וריצ'רד גדצקי. היא בוגרת בית הספר התיכון צ'יקופי והמכללה הקהילתית הוליוק .

היא למדה עסקים בינלאומיים ותקשורת באוניברסיטת פורדהאם, תוך כדי קריירה בדוגמנות ומשחק בניו יורק. היא למדה משחק בסטודיו וויליאם אספר ברציפות במשך ארבע שנים לפני שעברה ללוס אנג'לס.

## קריירה
בשנת 2007, היא זכתה לתשומת לב כמארחת של סבב הפוקר העולמי בערוץ הנסיעות, ובהמשך חתמה על חוזה עם פורד מודלס. גדצקי דגמנה עבור מספר מותגים, כולל סקאס, בננה ריפאבליק וג'ימי צ'ו. היא זכתה בתחרות מיס פולוניה אמריקה ומיס פולוניה וורלד. כיום היא חתומה בוילהלמינה מודלס בלוס אנג'לס.

לגדצקי היו תפקידים חוזרים ונשנים מרכזיים בתוכניות טלוויזיה כמו LA's Finest בכיכובן של גבריאל יוניון וג'סיקה אלבה, וכן היא הופיעה ב"נרקוס: מקסיקו", "הרומן" ו. היא גילמה את מלאני בסרט הקומדיה "הפמליה" בשנת 2015 לצד ג'רמי פיבן ואדריאן גרנייר.

## חיים אישיים
גדצקי יצאה עם מי שכיכב לצדה ב"הפמליה", קווין קונולי בין השנים 2015 ל-2016. גדצקי החלה לצאת עם זמר מוזיקת הקאנטרי טיילר ריץ', לאחר שנפגשו בפסטיבל Stagecoach בשנת 2016. הזוג התחתן במרפריסבורו, טנסי, בספטמבר 2019. בני הזוג הופיעו על שער חורף / אביב 2020 של מגזין Southern Bride. ריץ' כתב את השיר "Leave Her Wild" עבור גדצקי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:בוגרות אוניברסיטת פורדהם
קטגוריה:אמריקאיות ממוצא פולני
קטגוריה:אמריקאים שנולדו ב-1983
קטגוריה:אמריקאיות שנולדו ב-1983
חילוץ בני הערובה בבורקינה פאסו

ב-9 במאי 2019, פיקוד המבצעים המיוחדים של צרפת ערך מבצע חילוץ בצפון בורקינה פאסו. המבצע הוביל לשחרור ארבעת בני הערובה שהוחזקו במקום. במהלך המבצע נהרגו שני חיילים צרפתים וארבעה מתוך ששת הטרוריסטים ששמרו על בני הערובה. המבצע בוצע על ידי צבא צרפת תוך תמיכה מודיעינית ואווירית מצבא ארצות הברית.

## רקע
שני בני הערובה הצרפתים, פטריק פיקה ולורן לאסימואיאס, מורים למוזיקה, נחטפו ב-1 במאי בזמן חופשה בפארק הלאומי פנג'ארי, בנין. מדריך הטיולים שלהם נמצא הרוג והמכונית שנסעו בהם נמצאה שרופה. שני בני הערובה האחרים, דרום קוריאני ואמריקאי, שזהותם לא פורסמה, נחטפו בזמן שנסעו יחד מבנין לבורקינה פאסו, כחודש קודם לכן.

## חילוץ
ימין|ממוזער| מסע הלוויה של החיילים הצרפתים, שנהרגו במבצע, בפריז ב-14 במאי 2019.
לא ידוע איזה ארגון עמד מאחורי החטיפה. בצבא צרפת סברו כי החטופים עמדו להיות מועברים לחזית לשחרור מאצ'ינה, ארגון טרור שפועל במאלי. לפני החילוץ, החוטפים נעו צפונה דרך בורקינה פאסו, ובליל המבצע הקימו מחנה באזור הסאהל.

חילוץ בני הערובה התרחש בלילה שבין ה-8 ל-9 במאי 2019. כוחות מיוחדים צרפתיים השתלטו על המתחם של החוטפים ושחררו את ארבעת בני הערובה. שני בני ערובה צרפתים שהיה ידוע שהוחזקו במקום, ועוד שני בני ערובה, דרום קוריאני ואמריקאי, שלא ידעו שנמצאים שם. במהלך המבצע נהרגו שני חיילי צבא צרפת וארבעה מהחמושים שהחזיקו בבני הערובה.

## לאחר החילוץ
לאחר החילוץ, שני בני הערובה הצרפתים ובן הערובה הדרום קוריאני הוטסו לנמל התעופה וילקובלה, שם קיבל את פניהם נשיא צרפת עמנואל מקרון.

ב-14 במאי 2019 נערכה בפריז מחווה לאומית לזכר שני החיילים שנהרגו במבצע.

## הערות שוליים

קטגוריה:בורקינה פאסו: היסטוריה
קטגוריה:צרפת: היסטוריה צבאית
קטגוריה:2019 באפריקה
מוחמד מואיסו

**מוחמד מואיסו** (בדיבהי: **މުޙައްމަދު މުޢިއްޒު**; נולד ב-15 ביוני 1978) הוא פוליטיקאי מהמלדיביים המכהן כנשיא המלדיביים, מאז 17 בנובמבר 2023.

הוא שימש כשר השיכון המלדיבי במשך שנים וכראש עיריית מאלה, לפני שהתמודד בבחירות לנשיאות ב-2023 בהן ניצח את הנשיא המכהן איברהים מוחמד סוליך.

## קריירה
### השכלה
מואיסו סיים תואר ראשון ושני בהנדסת בניין באוניברסיטת לונדון, ב-2009 הוא סיים דוקטורט בהנדסה אזרחית באוניברסיטת לידס.

### קריירה פוליטית
מואיסו כיהן כשר השיכון במשך חמש שנים, מ-2012. במהלך כהונתו כשר השיכון מואיסו קידם מספר פרויקטים גדולים, ביניהם הגשר הראשון במלדיביים שמחבר בין שני איים. סוף 2015 מויאסו התגלה בתומך מובהק בעם הפלסטינים נוכך סוגיית הר הבית ולאחר ההתפרעויות על גדר הרצועה הוגדר אנטישמי. לנשיאות ב-2018, מואיסו עזב את מפלגתו והצטרף למפלגתו של הנשיא היוצא, עבדולה יאמין, המפלגה הפרוגרסיבית של המלדיביים (PPM).

בשנת 2021, נבחר מואיסו לראשות העיר מאלה לאחר שהביס את המועמד מהמפלגה הדמוקרטית המלדיבית ששימש כראש העיר.

לאחר הרשעתו של עבדולה יאמין, הנשיא לשעבר ומנהיג האופוזיציה במעילה, מונה מאויסו כמועמד לנשיאות. בסיבוב הראשון של הבחירות לנשיאות מלדיביה ב-2023, הוא קיבל 46.06% מהקולות, ריבוי, ועלה לסיבוב השני ב-30 בספטמבר 2023. הוא נבחר לנשיא בסיבוב השני, כשזכה ב-54.04% מהקולות לעומת 46.04% מהקולות שבהן זכה הנשיא המכהן.

קמפיין הבחירות של מואיסו התמקד בצמצום ההשפעה ההודית במלדיביים, בעקבות כך הוא תואר כפרו סיני.

מואיסו התחייב שישחרר את הנשיא לשעבר יאמין מהכלא.

ב-17 בנובמבר 2023, הושבע מואיסו לנשיא ה-8 של הרפובליקה המלדיבית. הוא הנשיא הרביעי שנבחר בצורה דמוקרטית.

## קישורים חיצוניים
* 

## הערות שוליים

קטגוריה:בוגרי אוניברסיטת לונדון
קטגוריה:בוגרי אוניברסיטת לידס
קטגוריה:נשיאי המלדיביים
קטגוריה:פוליטיקאים מלדיביים
קטגוריה:ילידי 1978
כתב מימין לשמאל

[ממוזער| [עברית נכתבת מימין לשמאל, מלמעלה למטה.]]
בכתב **מימין לשמאל, מלמעלה למטה** (בדרך כלל נקרא "**מימין לשמאל"**), הכתיבה מתחילה מימין העמוד לשמאלו, ומחלקו העליון של העמוד לחלקו התחתון. ערבית, עברית, פרסית, אורדו, קשמירית, פשטו, אויגורית, כורדית סורנית וסינדית הן מערכות הכתב הנפוצות ביותר שכותבות מימין לשמאל בימינו.
ממוזער| סינית עתיקה נכתבת מלמעלה למטה, מימין לשמאל.
המונח מימין לשמאל יכול לשמש גם לשפות שנכתבות מלמעלה למטה, מימין לשמאל.
## מחשב
טקסט "מימין לשמאל, מלמעלה למטה" נתמך ברוב תוכנות המחשב. לעיתים קרובות צריך להפעיל במיוחד את האפשרות להשתמש בכתב הזה. ניתן לכתוב במחשב טקסט משולב של כתב מימין לשמאל ומשמאל לימין.

העברית, כשפה הנכתבת מימין לשמאל, הייתה חריגה בשנים הראשונות לקיומו של האינטרנט, שהתפתח בשפות הנכתבות משמאל לימין, ובפרט אנגלית. כתוצאה מכך ניתנו שני פתרונות להצגתם של טקסטים עבריים בדפדפן, **[[עברית ויזואלית]]** (או "**עברית חזותית**") ו**עברית לוגית** (או "**עברית משתמעת**").

## שפות
דוגמאות לשפות שמשתמשות במערכת כתב מימין לשמאל:

### שפות חיות
* אלפבית פרסי
* אלפבית ערבי
* אלפבית עברי
* אלפבית סורי
* אלפבית שומרוני

### שפות מתות
* כתב חרטומים
* אלפבית פיניקי
* אלפבית ארמי
* כתב דרום-ערבי עתיק
לטינית ישנה יכולה להיכתב או מימין לשמאל (כמו אטרוסקית ויוונית מוקדמת) או בבוסטרופידון.

## קישורים חיצוניים

## הערות שוליים

*
קטגוריה:קידוד תווים
צפירור

[250px|ממוזער|שמאל|צפירור כחול-אדום על [כבאית באוסטרליה]]
**צפירור** (הלחם של צפירה + אור; מוכר יותר במילת הסלנג **צָ'קָלָקָה**) הוא התקן ברכב ביטחון הכולל שילוב של פנסים צבעוניים וסירנה, ולעיתים גם מערכת כריזה, שמטרתם להבליט את נוכחותו של רכב הביטחון, ובפרט לאפשר לו תנועה בלתי מופרעת בעת נסיעה מבצעית. לעיתים גם כלי רכב שאינם רכבי ביטחון, כגון משאיות גרר, אוטובוסים להסעת תלמידים וציוד מכני הנדסי, מורשים להפעיל אורות דומים בעת מילוי תפקידיהם.

במדינות רבות הפעלת הצפירור מקנה למשתמש בו זכויות מיוחדות, כגון הזכות לעבור בצומת ברמזור אדום, ומציבה דרישות למשתמשי דרך אחרים להתנהג אחרת, כגון לאלץ אותם לזוז לצד הדרך כדי לאפשר לרכב הביטחון תנועה בלתי מופרעת.

## בישראל
[250px|ממוזער|שמאל|אמבולנס של [מגן דוד אדום עם צפירור אדום]]
בתקנות התעבורה הישראליות מוסדרים בצפירור צבעי האורות הבאים:
* ברכב משטרה, ברכב משטרה צבאית, ברכב הג"א וברכב צה"ל שאושר כרכב ביטחון: כחול או כחול-אדום
:* ברכב שיטור משולב: כחול-צהוב
* באמבולנס של מגן דוד אדום, באמבולנס של צה"ל, ברכב לכיבוי שרפות וברכב שאישרה רשות הרישוי כרכב ביטחון: אדום, ובאישור ועדה משותפת לרשות הרישוי ולאגף התנועה במשטרת ישראל: כחול
* ברכב גרירה וחילוץ, ברכב עבודה, ברכב ליווי, ברכב שמידותיו חורגות, ברכב המוביל מטען חורג ובכל רכב שקיבל היתר מרשות הרישוי: צהוב.

בנוסף לרכבי חירום, שעליהם מותקן צפירור קבוע, מכוניות המשרתות את אנשי מערכת הביטחון הישראלית ופקידים בכירים מצוידות בצפירור נייד, המוצב על גג המכונית ומופעל כשהללו נמצאים בנסיעת חירום או נחפזים לדרכם.

תקנות 93–95 לתקנות התעבורה קובעות את הזכויות המיוחדות של רכב ביטחון, שהוא רכב שבהתאם ל מותקן בו צפירור בצבע האמור בתקנה זו.

גיבור ספרה של אורלי קסטל-בלום, "ביוטופ", מתאר את אורות הצפירור הנשקפים מחלון ביתו בתל אביב:

## קישורים חיצוניים

## הערות שוליים

קטגוריה:רכבי חירום
א-דאלע (עיירה)

**א-דאלע** (בערבית: **الضالع**) היא עיירה, המשמשת כעיר הבירה של מחוז א-דאלע בדרום מערב תימן.

## היסטוריה
בעבר העיר שימשה כבירת האמירות של א-דאלע.

## אקלים
בא-דאלע ישנו אקלים צחיח למחצה שגובל באקלים הצחיח המצוי ברוב חצי האי ערב. כמות המשקעים הממוצעת בעיר היא 360 מילימטרים בשנה. יותר ממחצית המשקעים יורדים בחודשים יולי ואוגוסט.

## כלכלה
הקהילה היהודית בעיר התפרנסה מייצור כותנה.

## קישורים חיצוניים

קטגוריה:תימן: גאוגרפיה
בונדז

[שמאל|ממוזער|350x350 פיקסלים| פנקייק תפוחי אדמה עם [גולאש חריף ( Placki ziemniaczane z gulaszem na ostro) מוגש עם בונדז (גבינת חלב כבשים) ושמנת חמוצה (אולי מעורבת עם יוגורט) במסעדה בזאקופנה, פולין]]
**בּּוּנְדז** (בפולנית: **Bundz**; הידוע גם כ-**bunc**; בניב Podhale; ובאוקראינית: **budz**) היא גבינת חלב כבשים פולנית ואוקראינית . היא מיוצרת באופן מסורתי בהרי פולין-Bieszczady, בפודהאלה (Podhale) ובאוקראינה.

## הייצור
הגבינה מזכירה גבינת קוטג' בטעמה ובמרקמה, ובעלת טעם עדין ורענן.

תהליך ייצור הבונדז נראה בשלב הראשון זהה לייצור גבינת אושטפוק (oscypek). החלב שנמזג לתוך ה"פוטארה" (כד גדול) חלקי, מה שאומר שהחלבון קטוע על ידי אנזימים הכלולים באנזים הגבנה שמוסף לחלב, אנזים הגבנה זה מופק מקיבות של עגלים צעירים. לאחר מכן מבשלים את הגבינה המוקרשת במשך כמה דקות בטמפרטורה של כ-70 מעלות צלזיוס. את הגבינה מסננים דרך בד קנבס בצורת גושים גדולים. כתוצאה, מתקבלת גבינה עדינה. 

שארית מי גבינה שנוצרת בייצור בונדז משמשת להכנת משקה חמוץ פולני מסורתי הנקרא ז'ִינְצִ'יצָה (בפולנית żętyca).

## ראו גם
* ברינדזה (Bryndza Podhalańska), סוג פולני של גבינה רכה מחלב כבשים.
* Oscypek, גבינה קשה מעושנת, מיוצרת בפולין מחלב כבשים מלוח

## קישורים חיצוניים

## הערות שוליים

קטגוריה:גבינות כבשים
אכרם שהיב

**אכרם חוסיין שהיב** (בערבית: **أكرم حسين شهيب**; נולד ב-17 באוקטובר 1947) הוא פוליטיקאי דרוזי לבנוני, חבר במפלגה הסוציאליסטית הפרוגרסיבית בראשות וליד ג'ונבלאט. שהיב הוא חבר ותיק ב וכיהן גם בתפקידים שונים בקבינט.

## ביוגרפיה
שהיב נולד בעאליי, לבנון ב-17 באוקטובר 1947. הוא קיבל תואר ראשון בביולוגיה מהאוניברסיטה הערבית של ביירות ותואר שני בהיסטוריה מאוניברסיטת קהיר ב-1982.

## קריירה
שהיב היה תומך במפלגת הבעת' וסדאם חוסיין בצעירותו.

ב-1979 הוא הפך לחבר במפלגה הסוציאליסטית הפרוגרסיבית (PSP). הוא עבד כפרופסור להיסטוריה באוניברסיטה הלבנונית בעאליי. מ-1985 עד 1991 שימש כמנהל ה-PSP בדמשק. שהיב כיהן כשר לאיכות הסביבה מ-1996 עד 1998. בין השנים 2005–2009 היה ראש ועדת איכות הסביבה בלבנון בשנת 2009 הוא מונה לשר העקורים בקבינט בראשות ראש הממשלה דאז, סעד אל-חרירי, במקום ריימונד אאודי. כהונתו של צ'הייב הסתיימה ב-2011, והוא הוחלף על ידי אלאאדין טררו.
בפברואר 2013 הפך שהיב לחלק מממשלתו של תמאם סלאם כשר החקלאות. כהונתו הסתיימה ב-18 בדצמבר 2016 כאשר הוקמה ממשלה חדשה בראשות סעד אל-חרירי.

## חיים אישיים
שהיב נשוי לסלמה ג'ורדי שהיב ואב לארבעה ילדים.

## קישורים חיצוניים

## הערות שוליים

קטגוריה:פוליטיקאים לבנונים
קטגוריה:שרי החקלאות של לבנון
קטגוריה:שרי החינוך של לבנון
קטגוריה:דרוזים לבנונים
קטגוריה:בוגרי אוניברסיטת קהיר
קטגוריה:בוגרי האוניברסיטה הערבית של ביירות
קטגוריה:סגל האוניברסיטה הלבנונית
קטגוריה:לבנונים שנולדו ב-1947